Julius Malelė

Julius Malelė (1932 m. rugsėjo 17 d. Obelynėje, Rokiškio valsčiuje – 2023 m. lapkričio 30 d. Klaipėdoje)Mirė Anykščių imtynių pradininkas Julius Malelė. anyksta.lt. 2023-12-01. Nuoroda tikrinta 2023-12-01. – lietuvių imtynininkas, imtynių treneris.

 Biografija 
1956 m. baigė Kūno kultūros institutą ir buvo paskirtas dirbti į Anykščius – Kūno kultūros ir Sporto klubo pirmininku. 1957 m. subūrė į treniruotes pirmuosius vaikinus, įsteigė pirmąjį Aukštaitijoje imtynių centrą.Paulius Matulevičius. Juliui Malelei – 80 metų!. Vakarų ekspresas, 2012-09-17. Nuoroda tikrinta 2021-06-14.

Iki 1961 m. dirbo visuomeniniais pagrindais. 1965 m. pradėjo dirbti etatiniu treneriu sporto mokykloje. 1971 m persikėlė į Klaipėdą ir dirbo Vaikų jaunimo sporto mokyklos imtynių treneriu. 1975 m. buvo išrinktas miesto tarybos pirmininku. 1982–1985 m. dirbo SD „Žalgiris“ kompleksinės VJSM direktoriumi. 1985–1996 m. specializuotos olimpinio rezervo VJSM direktorius.
1985–2000 m. Klaipėdos imtynių sporto mokyklos direktorius (dabar dvikovinių sporto šakų centras „Heraklis“).

Palaidotas Lėbartų kapinėse.

 Pasiekimai 
Pasiekimai, dirbant trenerio darbą: M. Slavenskas – SSRS moksleivių čempionato 3-ios vietos laimėtojas; Baltijos šalių moksleivių pirmenybėse 4 vieta.
Ne kartą ruošė moksleivių rinktinę sąjunginėms varžyboms, jaunimo komandą SSRS Tautų spartakiadai. Rajono komanda tapo daugkartine respublikos moksleivių, jaunių pirmenybių nugalėtoja. Jo pavyzdžiu kūrėsi imtynių mokyklos ir kituose rajonuose, treniravo šalies moksleivių, jaunių, jaunimo rinktines. 1992–1996 m. Lietuvos Respublikos sambo federacijos viceprezidentas.

Apdovanotas medaliu „Už nuopelnus sportui“.Julius MALELĖ. Anykštėnų biografijų žinynas. Nuoroda tikrinta 2021-06-14.

 Išnašos 

Kategorija:Lietuvos imtynininkai‎
Kategorija:Apdovanotieji medaliu Už nuopelnus Lietuvos sportui